
ماییجب فعله في الاشهر ارم 


EA, 


 —— — + 


معه و AD‏ 


داود آبوبکر 


المدقق 


آبوبکر شعبان رکونڪوا. 


اللراجع: 


يونس کنون نغندا 

بسم الله الرحمن الرحیم 


YATUPASAYO KUFANYA KATIKA MIEZI [۰ 


e —— + 








Utangulizi 


Sifa zote njema ni zake Mwenyezi Mungu Mola wa viumbe vyote, na rehma na 
amani zimwendee Mtume wetu Muhammad (s.a.w) na watu wake na 
Maswahaba wake wote. Amma baad: 


Tumeingia Katika Miezi Mitukufu Inatupasa Kuitakasa Kwa Kuacha Maovu Na 
Kuzidisha Mema 


Anasema Allaah (Subhaanahu wa Ta'ala): 


RE Gat a iş alll GUS EA عن‎ Ge Gy} 
(Sa ai} فیهن‎ İ gala فلا‎ Ar Gl 


{Hakika idadi ya miezi kwa Allaah ni miezi kumi na mbili katika hukumu ya 
Allaah, tangu Alipoumba mbingu na ardhi. Katika hiyo iko minne mitakatifu. 


Hiyo ndiyo Dini iliyo sawa. Basi msidhulumu nafsi zenu humo} [At-Tawbah: 
36|. 


Miezi minne hiyo imetajwa katika Hadiyth ifuatayo: 
AS الوداع:۱ ان الزّمان قذ استدار‎ AS قال في‎ - al ale رسول الله - صلی الله‎ yö le 
RE تلاث متوالیات ذو‎ : ay عشر شهرا منها آربعة‎ A الله السَمَوّات والأرض‎ GIB بوم‎ 
والمحرّم ورجب مضر الذي بين جمادی وشعبان)‎ all 


صحیح البخاري 


Kutoka kwa Abu Bakrah ambaye amesema: “Mtume (Swalla Allaahu 'alayhi wa 
aalihi wa sallam) amesema alipokuwa katika Hijjah ya kuaga (Hijjah wa 
mwisho): {{Mgawanyo wa nyakati umerudi kama ulivyo (wakati) Allaah 
Alipoumba mbingu na ardhi. Mwaka una miezi kumi na mbili, minne ambayo ni 
mitukufu; mitatu inafuatana pamoja (nayo ni) Dhul-Oa'adah, Dhul-Hijjah na 
Muharram, na (wa nne ni) Rajab wa (kabila la) Mudhwar ambao upo baina ya 
Jumaada na Sha'abaan)). (Al-Bukhaariy | 

Hivyo tunaona kwamba ni kuanzia mwezi huu tulioingia wa Dhul-Oa'adah na 
miezi miwili ijayo inayofuatia kisha tena hadi tutakapojaaliwa kufika mwezi wa 
Rajab In shaa Allaah. 


Katika miezi yote kumi na mbili Allaah (Subhaanahu wa Ta'ala) Ameichagua hii 
minne na Ameifanya kuwa ni mitukufu na kusisitiza kuitakasa, na kwamba 
dhambi zitakazofanyika humo ni zaidi na hali kadhalika thawabu za vitendo 
vyema zinakuwa maradufu na zaidi. [Atw-Twabarıy 14: 238] 


Ni sawa kama Anavyoonya Allaah (Subhaanahu wa Ta'ala) kufanya maasi 
katika sehemu tukufu Alipotaja Masjidul-Haraam (Msikiti Mtukufu Makkah): 


SOM, فيه‎ sl el ul SRA Aaa عن سبیل الله والسنجد‎ Cy ghey الذین گفروا‎ GY 
Sesi بُرذ فيه بالحاد بظلم 433 من عذاب‎ as 


{Hakika wale waliokufuru na wakazuilia Njia ya Allaah na Msikiti Mtakatifu, 
ambao Tumeufanya kwa ajili ya watu wote sawasawa, kwa wakaao humo na 
wageni. Na kila atakayetaka kufanya upotofu humo kwa dhulma, basi 
Tutamwonjesha adhabu iumizayo} 


(Al-Hajj: 25. | 
Qataadah amesema kuhusu kauli ya Allaah: 

(فلا yg alls‏ آنشنکم) 
(Basi msidhulumu nafsi zenu humo)‏ 


“Dhulma itakayotendeka katika miezi mitukufu ni mbaya na kubwa (au hatari) 
kuliko dhulma itakayotendeka katika miezi mingine. Hakika dhulma daima ni 
makosa, lakini Allaah Hufanya baadhi ya vitu kuwa ni vizito kuliko vingine 
kama Anavyopenda”. 


Akaendelea kusema: 


“Allaah Amechagua baadhi ya viumbe Vyake na baadhi ya vitu kuwa bora zaidi 
kuliko vingine. Amechagua Wajumbe kuwa ni bora kutoka katika Malaika na 
kutoka binaadamu. Vile vile Amechagua baadhi ya kauli Zake kuwa ni bora 
kuliko nyingine, Misikiti kuwa bora kuliko sehemu nyingine za ardhi, 
Ramadhaan na miezi mitukufu kuwa bora kuliko miezi mingine, siku ya Ijumaa 
kuwa ni bora kuliko siku nyingine na usiku wa Laylatul-Oadr kuwa ni bora 
kuliko nyusiku zingine. Kwa hiyo takasa vile Alivyovitakasa Allaah, kwani 
kufanya hivyo ni vitendo vya watu wenye akili na wenye kufahamu.” [Tafsiyr 
ya Ibn Kathiyr]. 

Ni kama Anavyosema Allaah (Subhaanahu wa Ta'ala: 

a fg)‏ عن JE‏ الخرام J‏ فيه ثل DE‏ فيه Kay “pS‏ عن سبیل الله YAK‏ به والمسنجد الحرام 

و اخراج all‏ مه “Sİ‏ عند all)‏ والفئتة ET‏ من القثل) 

{Wanakuuliza juu ya kupigana vita katika mwezi mtakatifu. Sema: Kupigana 
vita wakati huo ni dhambi kubwa Lakini kuzuilia watu wasiende katika Njia ya 
Allaah na kumkanusha Yeye, na kuzuilia watu wasende kwenye Msikiti 
Mtakatifu na kuwatoa watu wake humo, ni makubwa zaidi mbele ya Allaah. Na 
fitina ni mbaya zaidi kuliko kuua} 


[Al-Bagarah: 217]. 


MAASI MENGINE AMBAYO TUNATAKIWA TUJIKUMBUSHE 
KUYAACHA: 


1.Kumshirikisha Allaah (Subhaanahu wa Ta'ala) kama kwenda kwa wachawi na 
waganga na kuwaamini wanayoyatabiri kwa watu 


2.Kuiba. 

3.Kuzini. 

4.Kulewa. 

5.Kumdhulumu mtu haki yake. 


6.Kugombana, kutukanana, kuvunjiana heshima, kudharauliana n.k. 


7.Kusengenya (Ghiybah) 


8.Kusema uongo, na kila aina ya uovu mwengine. 


MAMBO MEMA YA KUKUMBUSHANA KUFANYA KATIKA MIEZI HII 
MITUKUFU: 


I.Kuongeza Sunnah za Swalah, 


2.Kufunga Swawm za Sunnah kama Jumatatu na Alkhamiys, Ayyaamul-Biydhw 
(tarehe 13,14 na 15) na Swawm ya Nabii Daawuwd (kufunga kıla baada ya siku 
moja) 


3.Kujielimisha mambo ya dini kwa kusoma vitabu na kusikiliza mawaidha; 


4.Kuomba Maghfirah na Tawbah; 

5.Kufanya kila aina ya dhikr (kumkumbuka na kumtaja Allaah), kwa kusoma 
Our-aan kwa wingi, kumshukuru, kumtukuza, kuomba du'aa n.k;. 


6.Kuwasiliana na ndugu na jamaa; 

7.Kutenda wema kwa jirani, marafiki na watu wote kwa ujumla; 
8.Kutoa sadaka; 

9.Kulisha masikini; 

10.Kupatanisha waliogombana; 


11.Kuamrishana mema na kukatazana maovu, na mengi mengineyo katika 
vitendo vyema. 


Allaah Atupe tawfig tuepukane na maasi na atujaalie tufanye mema katika miezi 
hii mitukufu na miezi mingine, Ameen. 

